Ráth Mealtain

Baile i gContae Dhún na nGall is ea **Ráth Mealtain**. Sa bhliain 2016, bhí 1,266 daoine ina gcónaí sa bhaile.

Tá Ráth Mealtain suite ag béal Abhainn na Leanainne, 13 chiliméadar ó thuaidh ó Leitir Ceanainn agus 8 gciliméadar soir ó dheas ó Bhaile na nGallóglach, ar bhruach thiar Loch Súilí.

## Stair
#### Plandáil Uladh agus an Preispitéireachas
mion|An Seanteach Tionóil (an foirgneamh ar dheis)
Is díol suntais é Ráth Mealtain mar go bhfuil sé ar cheann de na bailte is líonmhaire Preispitéireach i bPoblacht na hÉireann: cé go bhfuil na Preispitéirigh ina mionlach sa bhaile, tá dúchas Preispitéireach láidir aige ó aimsir Phlandáil Uladh, nuair a lonnaigh cóilínitheoirí Preispitéireacha agus Anglacánacha sa cheantar. Tá  an foirgneamh is sine a tógadh in Éirinn fá choinne an adhraithe Phreispitéaraigh lonnaithe sa bhaile: an Seanteach Tionóil ar Lána an Chúil. Is é Ráth Mealtain áit bhreithne Francis Makemie fosta, duine de bhunaitheoirí an Phreispitéarachais sna Stáit Aontaithe. Mar gheall ar éagsúlacht chreidimh an bhaile, tá trí eaglais aige, in ainneoin laghad coibhneasta an daonra: eaglais Chaitliceach, eaglais Phreispitéireach, agus eaglais de chuid Eaglais na hÉireann.

#### An baile ina chalafort
alt=Ná céanna i Ráth Mealtain. Tá bád feistithe le cé, agus tá abhainn sa chúlra.|mion|Ná céanna i Ráth Mealtain

Bhí an baile ina chalafort tábhachtach sa 18ú haois. D'onnmhairítí líon, a d'fhásaítí go logánta agus a phróiseáiltí sa bhaile in ionad ar a dtugtar an *Tanyard*, agus gaineamhchloch Chloch Cheann Fhaola amach as, agus bhíodh longa ag seoladh go rialta idir Ráth Mealtain, Nua-Eabhrac, agus Kingston, Iamáice, ag tabhairt táirgí talmhaíochta a bhí déanta ag sclábhaithe agus searbhóntaí faoi dhintiúr sna Meiriceáithe ar ais go Ráth Mealtain. Chaill an baile tábhacht mar chalafort nuair a d'éirigh na longa rómhór don bhaile agus a d'aistrigh an chuid is mó den cheird seo go dtí calafort Dhoire Cholm Cille, a bhí in ann freastal ar na longa móra seo. Sa 19ú haois, osclaíodh iarnród idir Doire agus Leitir Ceanainn, an baile atá anois mar lár eacnamaíochta an chontae, ach níor fhadaíodh é riamh go Ráth Mealtain, rud a chuir níos mó fós le claochlú coibhneasta an bhaile. Ina ainneoin sin, tá a ché agus a stórais shainiúla ag an bhaile go fóill, a úsáidtear ina lán saothar ealaíne a thaispeánann an baile.

## Féilte
mion|Féile na Leanainne
Cuirtear Féile na Leannaine ar siúl sa bhaile gach samhradh ó bhí 1970 ann. Ó 2015, is é Ráth Mealtain baile óstach na féile snagcheol giofóige *Django Sur Lennon*, a tharlaíonn i Mí Mheán Fómhair, féile a bhunaigh an banna ceoil *La Pompe*, agus a thógann inspioráid ón fhéile cháiliúil *Festival Django Reinhardt* a tharlaíonn taobh amuigh de Pháras.

## Iompar
Tá dhá shlí bhus áitiúil a fhreastalaíonn ar an bhaile. Ritheann an uimhir 300, arna hoibriú ag TFI Local Link, idir Leitir Ceanainn, Ráth Mealtain, agus Teach Solais Fhánada, trí Ráth Maoláin, an Cheathrú Chaol, Port an tSalainn agus Baile Láir. Ritheann an uimhir 974, arna hoibriú ag Patrick Gallagher Travel, idir Leitir Ceanainn, Ráth Mealtain, agus Na Dúnaibh, trí Bhaile na nGallóglach, Creamhghort, An Gleann, agus Carraig Airt. I dteanna orthu siúd, oibríonn John McGinley Coach Travel seirbhís idir Ráth Mealtain agus Leitir Ceanainn fá choinne daoine atá ag iarraidh ceangal lena seirbhís chóiste go Baile Átha Cliath.

## Sa chultúr choiteann
B'é Ráth Mealtain suíomh an tsrutha teilifíse *The Hanging Gale*, a cuireadh amach sa bhliain 1995, a d'inis scéal an Ghorta Mhóir, agus rinneadh cuid mhaith den scannánaíocht don scannán *Aithrí*, a léiríodh ar TG4 i Mí Aibreáin 2019, sa bhaile agus ina thimpeall. Tá an baile ina shuíomh tábhachtach don úrscéal *The Four Feathers*, le A.E.W. Mason, fosta.

## Tábla daonra
Déantar cur síos ar athruithe i ndaonra an bhaile sna blianta anuas sa tábla seo thíos:

## Naisc sheachtracha

* Suíomh idirlín na féile ''Django Sur Lennon''

## Gailearaí

Íomhá:The Mall, Ramelton - geograph.org.uk - 3464924.jpg|An Meall, príomhshráid an bhaile
Íomhá:Rathmelton Old Warehouses and Film Set for 'The Hanging Gale' - geograph.org.uk - 1089046.jpg|Cé agus stórais feicthe ón Mheall
Íomhá:Bridge Bar, Rathmelton, Co. Donegal - geograph.org.uk - 1386351.jpg|An *Bridge Bar*
Íomhá:St Marys Church Ramelton - geograph.org.uk - 910788.jpg|An eaglais Chaitliceach, Eaglais Naomh Muire
Íomhá:Presbyterian church - geograph.org.uk - 772148.jpg|An eaglais Phreispitéireach
Íomhá:St.Marys National school Rathmelton - geograph.org.uk - 772147.jpg|Scoil Náisiúnta Naomh Muire
Íomhá:Oifig an Phoist, Rath Mealtain (Ramelton Post Office) - geograph.org.uk - 2058328.jpg|Oifig an Phoist
Íomhá:The Mall, Ramelton - geograph.org.uk - 2589912.jpg|Sráid an Chaisleáin
Íomhá:Bridge End, Ramelton - geograph.org.uk - 3464991.jpg|Radharc ar an tsráid darb ainm an *Bridge End*
Íomhá:McFadden's, Ramelton - geograph.org.uk - 2568154.jpg|Siopa McFadden
Íomhá:A Gamble ^ Co Ltd, Ramelton - geograph.org.uk - 2057930.jpg|Siopa Gamble
Íomhá:Tanyard, Ramelton - geograph.org.uk - 2059103.jpg|An Leanainn agus an *Tanyard,* feicthe ón droichead
Íomhá:The Mall, Ramelton - geograph.org.uk - 2568149.jpg|*Lennonside Butcher's*
Íomhá:Leannan River, Ramelton - geograph.org.uk - 3196026.jpg|An Leanainn taobh leis an Mheall
Íomhá:Shore Road, Ramelton - geograph.org.uk - 2589920.jpg|An Meall feicthe ó na Céanna
Íomhá:Slipway, Ramelton - geograph.org.uk - 2567189.jpg|An fánán
Íomhá:Ramelton Bridge - geograph.org.uk - 2567265.jpg|An droichead
Íomhá:Church Street, Ramelton - geograph.org.uk - 2568167.jpg|Cearnóg an Mhargaidh. Tá an Eaglais Phreispitéireach le feiceáil
Íomhá:Mooring post, Ramelton - geograph.org.uk - 2589925.jpg|Posta feistithe ar na Céanna
Íomhá:Murray's Phamacy, Ramelton - geograph.org.uk - 2057931.jpg|Cógaslann Murray
Íomhá:Old railway warehouse, Ramelton - geograph.org.uk - 3463742.jpg|Seantithe stórais, áit a bhfuil an deilí *The Blue Goat* anois lonnaithe


## Tagairtí

Catagóir:Bailte i gContae Dhún na nGall